b'\n_START_ARTICLE_\n25 kauneimat Eesti raamatut\n_START_PARAGRAPH_\n"25 kauneimat Eesti raamatut" on iga-aastane konkurss, mille korraldajad on Eesti Kujundusgraafikute Liit, Eesti Kirjastuste Liit, Eesti Lastekirjanduse Keskus,  Eesti Rahvusraamatukogu ja 2016. aastast ka Eesti Tr\xc3\xbcki- ja Pakendit\xc3\xb6\xc3\xb6stuse Liit._NEWLINE_Esimene raamatukujunduse v\xc3\xb5istlus Eestis toimus 1958. aastal. Konkurss taaselustati praegusel kujul 1998. aastal Eesti Kujundusgraafikute Liidu, Eesti Kirjastuste Liidu ja Eesti Rahvusraamatukogu koost\xc3\xb6\xc3\xb6na._NEWLINE_Konkursi \xc5\xbe\xc3\xbcrii valib igal aastal v\xc3\xa4lja 25 kauneimat Eesti raamatut. V\xc3\xb5tjad kuulutatakse v\xc3\xa4lja j\xc3\xa4rgmise aasta jaanuaris-veebruaris Eesti Rahvusraamatukogu Kuppelsaalis. Konkursile saab esitada Eesti kirjastajate poolt v\xc3\xa4lja antud ning Eesti kunstnike kujundatud ja illustreeritud v\xc3\xa4ljaandeid. Raamatute juures hinnatakse terviklikkust, disaini, k\xc3\xbcljendust, t\xc3\xbcpograafiat, illustratsioone ning teostust._NEWLINE_\xc5\xbd\xc3\xbcrii t\xc3\xb6\xc3\xb6d on juhtinud Viive Noor (2003), Mart Anderson (2009, 2015), Tiit Hennoste (2010, 2011), Dan Mikkin (2012), Asko K\xc3\xbcnnap (2013), Andres Tali (2016),  Heino Prunsvelt (2017) ja teised. _NEWLINE_\xc5\xbd\xc3\xbcrii liikmeteks on olnud teiste seas Uta Schneider (2003), Andres R\xc3\xb5hu, Karl Martin Sinij\xc3\xa4rv, Jaan Tammsaar, Endla Tuutma, Jaak Urmet, Tauno Vahtra ja Urmas Viik. _NEWLINE_2017. aasta esitati konkursile 150 raamatut.\n_START_SECTION_\nEesti raamatud maailmakonkursil\n_START_PARAGRAPH_\nIgal aastal esitatakse Eesti Kirjastuste Liidu vahendusel  konkursile "Maailma parima kujundusega raamatud" (Best Book Design From All Over The World) "Eesti 25 kauneima raamatu" konkursi v\xc3\xb5itnud teosed. 2013. aasta konkursil valiti pronksmedali v\xc3\xa4\xc3\xa4riliseks Eesti Kunstiakadeemias Ivar Sakki doktorit\xc3\xb6\xc3\xb6ga valminud raamat "Aa kuni Zz. T\xc3\xbcpograafia \xc3\xbclevaatlik ajalugu".  See on taasiseseisvusaja esmakordne oluline rahvusvaheline tunnustus Eesti raamatukujundusele. Hindamiseks oli esitatud 575 raamatut 32 maalt, auhinnad said 8 riigi esindajad, sealhulgas Eesti. Auhinnad anti k\xc3\xa4tte Leipzigi raamatumessil.\n_START_SECTION_\n5 kauneimat Eesti lasteraamatut\n_START_PARAGRAPH_\nKoos "25 kauneima Eesti raamatu" konkursiga viiakse l\xc3\xa4bi samal ajal sama korraldajate poolt ka teinegi konkurss \xe2\x80\x93 "5 kauneimat Eesti lasteraamatut".'